Kaudella Giovinazzi toimi Sauberin testi- ja varakuljettajana ja kaudella 2019 kilpakuljettajana Kimi Räikkösen tallitoverina nimensä Sauberista Alfa Romeoksi vaihtaneessa tallissa. Giovinazzi saavutti uransa ensimmäiset MM-pisteet sijoittumalla kymmenenneksi Itävallan GP:ssä. Saksan GP:ssä Giovinazzi ajoi kahdeksanneksi, mutta hänet pudotettiin aikarangaistuksen seurauksena 13:nneksi, kun hänen ja tallikaveri Räikkösen autoista löytyi tarkastuksessa laiton kytkinjärjestelmä. Belgian GP:ssä Giovinazzi oli ajamassa yhdeksänneksi, kunnes hän ajoi ulos kilpailun viimeisellä kierroksella ajovirheen seurauksena. Italian GP:ssä Giovinazzi ajoi yhdeksänneksi. Singaporen GP:ssä Giovinazzi johti hetkellisesti kilpailua, ollen ensimmäinen Alfa Romeon kuljettaja sitten Andrea de Cesarisin ja Belgian GP:n 1983 joka on johtanut kilpailua, hän sijoittui lopulta kilpailun kymmenenneksi. Brasilian GP:ssä Giovinazzi saavutti uransa parhaan sijoituksen ajamalla kilpailun viidenneksi. Giovinazzi saavutti kauden aikana 14 pistettä sijoittuen sarjan 17:nneksi.